Všeobecne záväzné nariadenie
hlavného mesta Slovenskej republiky Bratislavy
č. 4/2010
z 1. júla 2010,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 8/2007, ktorým sa vyhlasuje záväzná časť územného plánu zóny Dunajská,
zmeny a doplnky 2005

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. b) a c) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov sa uznieslo:

Čl. I

Všeobecne záväzné nariadenie hlavného mesta Slovenskej republiky Bratislavy č. 8/2007, ktorým sa vyhlasuje záväzná časť územného plánu zóny Dunajská, zmeny a doplnky 2005, sa mení a dopĺňa takto:

1.	V § 2 ods. 2 výkresy, ktoré tvoria záväznú grafickú časť územného plánu zóny Dunajská, zmeny a doplnky 2005, sa menia a dopĺňajú takto:
„a)	výkres č. 4 - Výkres hmotovo – priestorovej regulácie územia sa mení a dopĺňa výkresom č. 4/ZaD 2010/1 - Výkres hmotovo – priestorovej regulácie územia, 
b)	výkres č. 5 - Výkres zelene  a prvkov ekologickej stability sa mení a dopĺňa výkresom č. 5/ZaD 2010/1 - Výkres zelene a prvkov ekologickej stability“.

2.	Doterajší text § 3 sa označuje ako odsek 1 a dopĺňa sa odsekom 2, ktorý znie:

„(2)  Dokumentácia schváleného územného plánu zóny Dunajská, zmeny a doplnky 2010/1, blok 17/8 je uložená a možno do nej nahliadnuť na hlavnom meste Slovenskej republiky Bratislave, na mestskej časti Bratislava-Staré Mesto a na Krajskom stavebnom úrade v Bratislave.“.

3.	V prílohe č. 1 v bloku č. 17/8 sa pred slová „Bilančné údaje“ dopĺňa text, ktorý znie:

„17/8/d:
Nemocnica s poliklinikou 
Parcely č.: 8663, 8664, 8665, 8666, 8674, 8675, 8676
Výstavba nemocnice na mieste bývalej detskej fakultnej nemocnice po jej asanovaní.
Nemocnica je navrhnutá ako kompaktný celok s horizontálnymi a vertikálnymi väzbami jednotlivých funkčných celkov.
Regulatívy priestorového usporiadania:
Podlažnosť: max. 5NP + ustúpené podlažie 
Výška hlavnej rímsy: 21,5 m
                                 24,5 m ustúpené podlažie
Navrhované objekty svojou kompaktnou horizontálnou architektonickou hmotou budú dotvárať jestvujúci stavebný blok. Súčasne budú modelovať uličný priestor v jeho typickej konfigurácii s historickou dominantou kostola sv. Ondreja v uzávere uličného priehľadu.
Regulatívy funkčného využitia:
Funkcia zdravotníctvo
Parkovacia garáž max. 230 stojísk
Zeleň:
Požiadavka na zeleň na rastlom teréne min. 1500 m2
Civilná ochrana:
Jednoduchý úkryt 
Asanácia jestvujúcej TS 428.
17/8/e:
Revitalizácia parku, Dunajská ulica
Parcely č.: 8667/1, 8667/2, 8667/6, 8667/7

Regulatívy priestorového usporiadania:
Vymedzenie  mestského parku na Dunajskej ulici: 
Parková plocha bude stavebne vymedzená v pôvodnej uličnej čiare tak, aby zostala zachovaná mierka ulice.
Regulatívy funkčného využitia:
Zeleň plošná a líniová
Zachovať mestský park - kompaktná zeleň, plocha min. 5400 m2
Prípustné využitie: Drobná architektúra a mobiliár, pešie komunikácie, menšie ihriská, plochy pre deti, pobytové lúky, hygienické zariadenia.
Objekty na parcelách č. 8667/6, 8667/7 sú určené  na asanáciu a na ich mieste sa požaduje rozšírenie mestského parku.“.

4.	V prílohe č. 2 sa dopĺňajú regulačné listy bloku č. 17/8-d a bloku č. 17/8-e, uvedené v prílohe č. 1 k tomuto nariadeniu.

5.	Príloha č. 4 sa dopĺňa výkresom č. 4/ZaD 2010/1 - Výkres hmotovo – priestorovej regulácie územia, uvedeným v prílohe č. 2 k tomuto nariadeniu.

6.	Príloha č. 5 sa dopĺňa výkresom č. 5/ZaD 2010/1 - Výkres zelene  a prvkov ekologickej stability, uvedeným v prílohe č. 3 k tomuto nariadeniu.

Čl. II

Toto všeobecne záväzné nariadenie nadobúda účinnosť 1. augusta 2010.

Ing. Andrej Ďurkovský
primátor